วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
12 พ.ย. 2558

ภาครวมตลาดภาคเช้า
ดัชนี SET ช่วงเช้าปิดลบ 1,383.34 (-6.81 จุด,-0.49%) กรอบ 1380-1388 มูลค่าการซื้อขาย  22,596.659 ลบ. เรียงลำดับมูลค่าการซื้อขาย ICT ENERG BANK FIN PROP CONMAT TRANS FOOD COMM  ตามลำดับ ตลาดภูมิภาคปรับขึ้น [Nikkei 225+0.03%][FBMKLCI -0.03%][HSI +0.97%][SSE -1.00%][TAIEX +0.16%] ติดตามการกล่าวสุนทรพจน์ของนางเจเน็ต เยลเลน ประธานธนาคารกลางสหรัฐ (เฟด) ในการประชุมที่จะจัดขึ้นที่วอชิงตัน ดี.ซี. คืนนี้ตามเวลาไทย เพื่อประเมินทิศทางนโยบายเรื่องอัตราดอกเบี้ยของเฟดซึ่งจะประชุมอีกครั้งในเดือนธ.ค.นี้ สำหรับข้อมูลเศรษฐกิจที่ได้มีการเปิดเผยในวันนี้ ได้แก่ ยอดสั่งซื้อเครื่องจักรพื้นฐานของภาคเอกชนของญี่ปุ่นในเดือนก.ย. ปรับตัวขึ้น 7.5% จากเดือนก่อนหน้า ซึ่งเป็นการปรับขึ้นครั้งแรกในรอบ 4 เดือน เพราะได้แรงหนุนจากการเพิ่มขึ้นของยอดสั่งซื้อนอกภาคการผลิต
ปัจจัยไทย การเคาะราคาประมูลคลื่นความถี่ 1800 MHz ในรอบที่ 75 ก่อนหยุดพักการประมูล 3 ชั่วโมง ปรากฎว่ามีผู้เคาะราคาใบอนุญาต ชุดที่ 1 จำนวน 1 ราย ทำให้ราคาสูงขึ้นมาที่ 37,006 ล้านบาท ส่วนใบอนุญาตชุดที่ 2 คงอยู่ในระดับเดิมของรอบที่แล้วคือ 37,404 ล้านบาท  โดยประเด็นที่น่าสนใจคือ เรื่องของอัตราค่าบริการที่อาจจะเพิ่มสูงขึ้น แต่ทางกสทช.ยืนยันว่าอัตราค่าบริการ 4G จะต้องถูกกว่าอัตราค่าบริการ 3G อย่างแน่นอน.
 
IMPACT(+) SCB KBANK TOP PTTGC BBL AOT KTB BJC BEC BA SAWAD DELTA IRPC CPN MTLS GLOW             
IMPACT(-) ADVANC TRUE INTUCH DTAC MAKRO SCC CPF VNG GL IEC BDMS TASO CIMBT JAS WHA S
 
แนวโน้มตลาดและหุ้นที่น่าสนใจ
คาดปรับตัวลงต่อ ทดสอบ 1,380/1,373
แนวโน้มภาคบ่ายเชิงเทคนิค: ดัชนีช่วงเช้าปรับตัวหลุดแนวรับสำคัญที่ 1,386 ซึ่งถือเป็นสัญญาณขาย มีโอกาสที่ดัชนีจะปรับตัวลงต่อ ทดสอบ 1,380/1,373 ซึ่งเป็นจุดซื้อเล่นรอบและซื้อระยะกลางบางส่วน   
 
CI (ราคาปิดภาคเช้า 2.54)
แนะนำซื้อเก็งกำไร ราคาสามารถปรับตัวผ่านจุดสูงสุดวันก่อนหน้า ได้ด้วยปริมาณการซื้อขายที่หนาแน่น มีโอกาสปรับตัวขึ้นต่อ ทดสอบแนวต้าน Downtrend Line ขนาดใหญ่ที่ 2.66 
 
ARROW (ราคาปิดภาคเช้า 15.40)
แนะนำซื้อเก็งกำไร ราคาสามารถเลี้ยงตัวเหนือเส้นค่าเฉลี่ยทุกเส้นได้ต่อเนื่อง พร้อมเกิดสัญญาณซื้อใน MACD ถือเป็นสัญญาณดี มีโอกาสปรับตัวขึ้นต่อทดสอบจุดสูงสุดเดิมที่ 16.00 
 
ข่าวภาคเช้า (IQ)
– ARROW มั่นใจภาพรวมธุรกิจยังขยายตัว-ยอดขายปีนี้โต 20% มาที่ 1.2 พันลบ.          
– EARTH คาดผลงาน Q4/58 ขยายตัวต่อเนื่องจาก Q3/58, คงเป้าปริมาณขายปีนี้
– RATCH จับมือพันธมิตรเล็งลงทุน 3 โครงการในลาว-จีน-อินโดฯ รวม 4.4 พัน MW
– JWD ศึกษาตั้งกอง REIT ขนาดราว 2 พันลบ.สิ้นปีนี้ คาดตั้งได้ปี 59 หนุนกำไร
– MTLS มั่นใจสิ้นปี58 พอร์ตสินเชื่อทะลุ 1.9 หมื่นลบ.
– TWZ มั่นใจกำลังซื้อโค้งสุดท้ายคึกคัก แม้ Q3/58 แผ่ว
– L&amp;E ปี 59 ลุยธุรกิจเต็มสูบหลังปรับโครงสร้าง-รง.ใหม่เดินเครื่อง 100%
– EA มั่นใจโซลาร์ฟาร์มพิษณุโลก 90MW เริ่ม COD ใน H1/59 ตามแผน
– QTC มั่นใจรายได้ทั้งปีแตะ 1 พันลบ.งานในมือ-ออเดอร์หนุน หลังผ่านจุดต่ำสุดแล้ว
– APCO เล็งเพิ่มช่องทางจำหน่ายผลิตภัณฑ์ผ่านร้านยาฟาสซิโน ในพ.ย.นี้  